kalixlouiis/myanmar-wikipedia-corpus huggingface dataset:
သာကုဏိမင်း ၏ ကြွေအံတုံး မှာ ၎င်း ၏ ဖခင် သုဗလ မင်း၏ အရိုးဖြင့်စီမံထားသည့် သိဒ္ဓိဝင် ကြွေအံတုံး​ဖြစ်နေရာ ဒုယျောဓန အဖို့ ပဏ္ဍဝ တို့အား အနိုင်ရရန်သေချာခဲ့သည်။
ကြွေအံပွဲ၌ မင်းကြီး ယုဓိဋ္ဌိရသည် မိမိနှင့်တကွ ပိုင်ဆိုင်သော ပစ္စည်းများ၊ ညီတော်များ နှင့် ဇနီးသည် ဒေါပဒီကိုပါ ဆုံးတော့သည်။
မင်းသား ဒုယျောဓန မှလူပုံအလယ်တွင် ဒေါပဒီ ၏ အဝတ်များကိုချွတ်ပစ်ရန် ညီတော် ဒုသာသနအား အမိန့်ပေးခဲ့သည်။
သို့သော်လည်း ကရိသျှဏ ဘုရားရှင်၏ ကာကွယ်ပေးမှုကြောင့် ဒေါပဒီ သည် အရှက်ကွဲရခြင်း အဖြစ်မှလွတ်မြောက်ခဲ့သည်။
ဒေါပဒီမှ ဒုသာသန ၏ နှလုံးသွေးဖြင့် ၎င်း ၏ ဆံပင်ကိုဆေးကြောရမှ ဆံပင်ထုံးဖွဲ့ မည်ဟု မင်းပရိသတ်အလယ်တွင် သစ္စာပြုတိုင်တည်ခဲ့သည်။
ထိ ကျိန်စာအား ထိတ်လန့်သော ဓတရဋ္ဌ မင်းကြီး မှ သားတော် ဒုယျောဓန အား ပဏ္ဍဝ တို့ပိုင်ဆိုင်သော အရာများကို ပြန်ပေးရန်ပြောဆိုသော်လည်း ဒုယျောဓန သဘောမတူသော အခါ ပဏ္ဍဝ တို့ နယ်နှင်ဒဏ် ၁၃နှစ် ကျခံပြီးပါက ပိုင်ဆိုင်မှု တို့ကို ပြန်ပေးမည် ဟု ဓတရဋ္ဌ မင်း ကတိပြုကာမျှ မပြေလည်မှု များ ပြီးဆုံးခဲ့သည်။
နယ်နှင်ဒဏ်ခံရစဉ် ကာလတစ်လျှောက် ဒေါပဒီ က ကီစက၊ ဇယဒြထ နှင့် ဝါသုကိ စသော ကောက်ကျစ်သော မင်းဆိုးများ၏ နှောင့်ယှက်ရန်ပြု ခြင်း ကိုခံရလေသည်။
လောကဓံပေါင်းစုံ ကျော်ဖြတ်ပြီးနောက် နယ်နှင်ဒဏ် ၁၃နှစ် ပြည့်လေရာ ဓတရဋ္ဌမင်းအား ကတိအတိုင်း ပိုင်ဆိုင်မှုတို့အားတောင်းဆိုခြင်း ကို ဒုယျောဓန မှ ကန့်ကွက်ရာမှ မဟာဘာရတ စစ်ပွဲကြီးစတင်လေသည်။
ဒေါပဒီ သည် ထိုစစ်ပွဲ တွင် ဒုယျောဓန၊ သာကုဏိ၊ ကဏ္ဏ၊ အဿတ္ထာမ၊ ဇယဒြထ တို့၏ အသက် တို့ကို တရားမျှတမှု အဖြစ်ရယူနိုင် ခဲ့သော်လည်း ၎င်း ၏ ခမည်းတော်၊ အစ်ကိုတော်များ နှင့် သားတော်များ အား ဆုံးရှုံခဲ့ရသည်။
ထို့နောက် ယုဓိဋ္ဌိရ မင်း ဟတ္ထိနာပူရ နှင့် ဣဒ္ဒပတ္ထ ၌ ထီးနန်း ပြန်လည် စိုးစံ၍ နန်းစံသက် ၃၆နှစ် ပြည့်သော ကာလဝယ် နန်းစွန့်၍ ညီတော်များနှင့် မိဖုရားခေါင် ဒေါပဒီ တို့နှင့် အတူ တရားကျင့်ကြံ ရန် တောထွက်ခဲ့သည်။
လမ်းတွင် ညီတော်ဘီမ၊ အဇ္ဇုဏ၊ နကုလ၊ သဟဒေဝ နှင့် ဒေါပဒီ တို့ သေဆုံးပြီးနောက် ယုဓိဋ္ဌိရမင်း တစ်ဦးတည်းသာ အသက်ရှင်လျက် နတ်ပြည်ရောက်ခဲ့သည်။
ကိုးကား ကဏ္ဍ:ကရစ်ရှနားနှင့် ဆက်နွယ်သောပုဂ္ဂိုလ်။
ခင်နှင်းရီ သည် မြန်မာနိုင်ငံသား ရုပ်ရှင်မင်းသမီးနှင့် အဆိုတော် ဖြစ်သည်။
ငယ်ဘဝ အင်းစိန်နယ် (ယခု မှော်ဘီမြို့နယ်ဝင်) မြောင်းတကာ၌ မွေးသည်။
"အေဝမ်းဖလင်း ခင်နှင်းရီ". ဂျာနယ်ကျော်. အတွဲ ၁၊ အမှတ် ၄. ၁၉၃၉ ဇွန် ၁၇. အနုပညာခရီး အေဝမ်းဖလင်း၏ လူရွေးပွဲတွင် ဝင်ပြိုင်ကာ ဒါရိုက်တာ မောင်မောင်စိုးရိုက်ကူးသည့် ချစ်မဟာ အသံတိတ်ဇာတ်ကားတွင် ပွဲဦးထွက် ပါဝင်ရသည်။
နောက် ဒါရိုက်တာ တင်မောင်က ကိုယ်တိုင်ရိုက် ကိုယ်တိုင်သရုပ်ဆောင်သည့် ချစ်စနိုး ဇာတ်ကားတွင် သရုပ်ဆောင်သည်။
ယင်းဇာတ်ကားမှာ အသံထွက်ဇာတ်ကားဖြစ်လေရာ ခင်နှင်းရီ အသံကောင်းကြောင်း ပရိသတ်တို့ အလွန်ချီးကျူးကြ၏။
၁၉၃၉ ခုတွင် မြမျိုးလွင်၏ ဝတ္ထုကို ဒါရိုက်တာ ဦးတင်နွယ်ရိုက်သည့် တလိမ်နှစ်လိမ် ဇာတ်ကားမှာ အထူးနာမည်ကျော်သည်။
ထိုဇာတ်ကားပါ ဇာတ်ဝင်တေးမှာလည်း အင်မတန့်အင်မတန် လူကြိုက်များ၏။
နှောင်းခေတ်အဆိုတော်တို့ မကြာမကြာ ပြန်ဆိုကြသည်။
ဓာတ်ပြားထုတ် သီချင်းများ သဘင်ဝန် ပျို့ကျေးရွာ (၁၉၃၈) ပျိုအိပ်ချိန် လေညှင်းခံ တလိမ်နှစ်လိမ် (၁၉၃၉) (ဇာတ်ဝင်တေးကို ဓာတ်ပြားထုတ်သည်) ကိုးကား ကဏ္ဍ:မြန်မာ အမျိုးသမီး ရုပ်ရှင်သရုပ်ဆောင်များ။
ဘရင်ဒန် ခရော့ခ် (၁၉၇၁ ဩ ၁၇ ဖွား) သည် နယူးဇီလန် ဂျူဒိုခ ဖြစ်သည်။
သူသည် ၂၀၀၀ နွေအိုလံပစ်ဝယ် ကျား အပို လိုက်ဝိတ်ပွဲစဉ်တွင် ဂျူဒို ယှဉ်ပြိုင်သည်။
ကိုးကား ကဏ္ဍ:၁၉၇၁ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:နယူးဇီလန် ဂျူဒိုမောင်။
ကျောက်ပွင့် သည် တရမ္မယ်လာ ဖက်စီဖေါမစ် (Tremella fuciformis) ဟု ခေါ်သော မှိုမျိုးဝင် ဖြစ်သည်။
အဖြူရောင် ခပ်ဆတ်ဆတ် အစေးခဲသို့ ရှိ၏။
ရွက်ဖားပင်များ၏ ကိုင်းခြောက်တို့တွင် အများဆုံး ထွက်သည်။
စီးပွားဖြစ်စိုက်သည်က များပြီး တရုပ်တွင် စားစရာအဖြစ်ရော ဆေးဝါးအနေပါ သုံး၏။
Stamets, Paul (2000). "Chapter 21: Growth Parameters for Gourmet and Medicinal Mushroom Species". Growing gourmet and medicinal mushrooms = [Shokuyo oyobi yakuyo kinoko no sabai] (3rd ed.). Berkeley, California, USA: Ten Speed Press. pp. 402–406. ISBN 978-1-58008-175-7. ကျောက်ပွင့်သည် ကပ်ပါး,တဆေးတမျိုး ဖြစ်ပြီး ကနဦးတွင် ချွဲကဲ့သို့ အလွှာပါးသာတည်း။
နောက် သဘောတွေ့သော အခံကိုယ်နှင့်ဆုံလျှင် ကြီးထွားမှုစတင်ကာ အခက်များ ထွက်လာသည်။
Hsieh, Huei-Mei; Ju, Yu-Ming; Rogers, Jack D. (July–August 2005). Natvig, Don (ed.). "Molecular phylogeny of Hypoxylon and closely related genera". Mycologia. Lawrence, Kansas, USA: The Mycological Society of America. 97 (4): 844–865. doi:10.3852/mycologia.97.4.844. ISSN 1557-2536. PMID 16457354. Print ISSN: 0027-5514. စားသောက်ကုန်အဖြစ် သုံးမှု တရုပ်ဟင်းတို့တွင် ကျောက်ပွင့်ကို အချိုပွဲတို့တွင် ထည့်သည်။
အရသာမရှိသော်လည်း အရောင်အမြင်တင့်ပြီး ကျန်းမာရေးအတွက် ကောင်းစေသောကြောင့်တည်း။
Chang, Shu-Ting; Miles, Philip G. (2004). "Tremella - Increased Production by a Mixed Culture Technique". Mushrooms: Cultivation, Nutritional Value, Medicinal Effect, and Environmental Impact (2nd ed.). Boca Raton, Florida: CRC Press. ISBN 0-8493-1043-1. အသုံးများသည်မှာ ကန်တုံစာ ခေါ်သော လုမေ (六味) အမည်ရ အပြုတ်ရည်ချို (စားရသမျှ အကုန်ထည့်သည့် သဗ္ဗဒါနံအပြုတ်ရည်) လုပ်ရာတွင် ဖြစ်သည်။
အချိုရည်တို့တွင် ထည့်တတ်သည်နည်းတူ ရေခဲမုန့်တွင်လည်း သုံး၏။
ဗီယက်နမ်တွင် ဂျဲ (Chè) ခေါ် ဗီယက်နမ်ရွှေရင်အေး၌ ကျောက်ပွင့်ထည့်သည်။
မြန်မာတွင် ကျောက်ပွင့်ကို အသုံးများသည်မှာ အသုတ်တွင် ဖြစ်၏။
မြေပဲ၊ သံပရာရည် (သို့) ရှောက်ရည်၊ ကြက်သွန်နီတို့ ပါသည့် ကျောက်ပွင့်သုပ်မှာ ယမကာလုင်တို့ အစဉ်နှစ်သက်သော စားဖွယ်တည်း။
"မှိုအမျိုးအစား တစ်မျိုးဖြစ်တဲ့ ကျောက်ပွင့်အကြောင်း အစုံအလင်". My Food. 2016-08-24. အလှကုန်အဖြစ် ဆေးဝါးအဖြစ် သုံးမှု ကျောက်ပွင့်ကို အနှစ်ထုတ်ကာ တရုပ်၊ ကိုရီးယားနှင့် ဂျပန်တို့တွင် အမျိုးသမီး အလှကုန်ပစ္စည်းများ၌ သုံးသည်။
ယင်းသည် အရေပြား၏အစိုဓာတ်ကို ထိန်းပေးပြီး အရေပြားအောက်ရှိ သွေးကြောကျဉ်းမှုကို တားသဖြင့် အရေပြားတွန့်ခြင်းကို ကာကွယ်၏။
တရုပ်တိုင်းရင်းဆေးတို့တွင် ကျောက်ပွင့်ကို အဆုတ်အားကောင်းစေကြောင်း ညွှန်းသည်။
Reshetnikov SV, Wasser SP, Duckman I, Tsukor K (2000). "Medicinal value of the genus Tremella Pers. (Heterobasidiomycetes) (review)". International Journal of Medicinal Mushrooms. 2 (3): 345–67. doi:10.1615/IntJMedMushr.v2.i3.10. ကိုးကား Category:စား၍ရသော မှိုများ။
ကြွက်နားရွက် သည် စား၍ရသော အော်ရီကူလာရီယာလက် (Auriculariales) မျိုးစုဝင် မှိုတမျိုး ဖြစ်ပြီး ကမ္ဘာ့နေရာအများတွင် တွေ့ရသည်။
မှိုဦးထုပ်မှာ ခပ်ညိုညို ခပ်ဖားဖားနှင့် နားရွက်နှင့် တူသည်။
အရွယ်လွန်ပင်တို့တွင် အတွေ့များ၏။
ပါးစပ်ပြောစကားများအရ ယုဒသည် သူ့ကိုယ်သူ သစ်အိုပင်တခု၌ ကြိုးဆွဲချကာ သေလျှင် ထိုမှိုဖြစ်လာသည် ဆို၍ အနောက်တိုင်းတို့တွင် ယုဒနားရွက် ဟူ၍လည်း အခေါ်ရှိသည်။
အပူပိုင်းဒေသရှိ အပင်သေနှင့် သစ်အိုပင်တို့တွင် အပေါက်အရောက် များ၏။
၁၉ ရာစု၌ အနောက်တိုင်းမှ တိုင်းရင်းဆေးတို့တွင် လည်ချောင်းနာ၊ မျက်စိနာနှင့် အသားဝါရောဂါတို့ကို ကုရန် ကျောက်ချဉ်နှင့်တွဲ၍ သုံးသည်။
စားစရာအဖြစ်မူ အနောက်တိုင်း၌ အသုံးနည်း၏။
တရုပ်တွင် အသုံးများပြီး ဩစတေးလျက တရုပ်သို့ ၂၀ ရာစုရောက်သော် အများအပြား တင်ပို့သည်။
တရုပ်တွင် ဟင်းစာအဖြစ်သာမက ဆေးဝါးအနေနှင့်လည်း သုံးသည်။
ဂါနာတွင် သွေးအားတိုးဆေးအဖြစ် သုံးပြီး ခေတ်သစ်ဆေးပညာသုတေသနများအရ ကင်ဆာကျိတ်ပျောက်ရန်၊ သွေးကြောပိတ်ပျောက်ရန်၊ ကိုလစ်စထရော ခေါ် သွေးတွင်းအဆီဓာတ်လျော့ရန် သုံးနိုင်ကြောင်း တွေ့ထား၏။
ကိုးကား ကဏ္ဍ:စား၍ရသော မှိုများ။
ကွမ်ကျိုးရှိ ဆိုင်တခုမှ မြူစွမ်ပြုတ် thumb|ဟင်းသီးဟင်းရွက်တို့ဖြင့် စီမံသော မြူစွမ်ကြော် မြူစွမ် () သည် ဂျုံကြာဆံတမျိုးဖြစ်ပြီး ဂျုံမှလုပ်သော ခေါက်ဆွဲဖတ်တို့၏ မျိုးကွဲတခုတည်း။
ဖူကျန့်ပြည်နယ်က အစပြုပြီး ဆန်ကြာဆံ၊ ပဲကြာဆံတို့နှင့် အတူပေ။
Albala, K. (2017). Noodle Soup: Recipes, Techniques, Obsession. University of Illinois Press. p. 173. ISBN 978-0-252-05019-0. အမျှင်မှာ ပါး၍ သေးသဖြင့် မြူစွမ်အား ၂ မိနစ်ထက်ပို၍ ချက်ပြုတ်ရန် မလိုပေ။
ယဉ်ကျေးမှု မြူစွမ်ကို တရုပ်ပြည်မ၌ အရေးပါသော ပွဲတော်တို့တွင် သုံးစားလေ့ ရှိပြီး ဖူကျန့်နယ်သားတို့ အရောက်အပေါက်များသည့် အရှေ့တောင်အာရှနိုင်ငံများတွင်လည်း ပွဲလမ်းတို့၌ တည်ခင်းသည်ကို တွေ့နိုင်၏။
မြူစွမ်တွင် ထည့်တတ်သည်မှာ ဥအမျိုးမျိုး၊ ခရု၊ ဝက်အူ၊ သစ်ခေါက်မှို၊ အမဲသား၊ ကြက်သွန်နီ၊ ကြက်သွန်မြိတ်၊ သစ်စေ့လှော်အမျိုးမျိုးနှင့် ငါးခြောက်တို့ ဖြစ်သည်။
ကိုးကား ကဏ္ဍ:တရုတ်ခေါက်ဆွဲများ ကဏ္ဍ:မြန်မာ အစားအသောက် ကဏ္ဍ:ဖိလစ်ပိုင် အစားအစာ။
အမျိုးသားအားကစားပွဲတော်သည် မြန်မာနိုင်ငံရှိ ဝန်ကြီးဌာနများမှ အားကစားအသင်းများ၊ တိုင်းနှင့် ပြည်နယ်များမှ အားကစားအသင်းများ ပါဝင်ယှဉ်ပြိုင်ကြသည့် အမျိုးသားအဆင့် အားကစားပွဲတော်ဖြစ်သည်။
၁၉၉၂၊ ၁၉၉၄၊ ၁၉၉၇နှင့် ၂၀၁၅ခုနှစ်များတွင် ကျင်းပနိုင်ခဲ့သည်။
အမျိုးသားအားကစားပွဲတော်နှင့်အတူ အမျိုးသားအဆင့် ကျောင်းသားအားကစားပွဲတော်များကိုလည်း ကျင်းပခဲ့သည်။
သမိုင်းကြောင်း ပထမဆုံးသော အမျိုးသားအားကစားပွဲတော်ကို ၁၉၉၂ခုနှစ်တွင် ရန်ကုန်မြို့၌ ကျင်းပခဲ့သည်။
မူလက ၂နှစ်လျှင်တစ်ကြိမ် ကျင်းပရန် ရည်ရွယ်ခဲ့သော်လည်း အခက်အခဲများကြောင့် မကျင်းပနိုင်ခဲ့ပေ။
၁၉၉၇ခုနှစ် နဝတအစိုးရလက်ထက်တွင် တတိယအကြိမ်ကျင်းပခဲ့ပြီး ၂၀၁၅ခုနှစ် ဦးသိန်းစိန်အစိုးရလက်ထက်တွင်မှ ပြန်လည်ကျင်းပနိုင်ခဲ့သည်။
သို့သော် ထိုနောက်ပိုင်းတွင် ပြန်လည်ကျင်းပနိုင်ခြင်းမရှိသေးပေ။
thumb|၁၉၉၂၊ ၁၉၉၄ နှင့် ၁၉၉၇ ပွဲ​တော်များတွင် ချီးမြှင့်ခဲ့​သော ဆုတံဆိပ်များ ရည်ရွယ်ချက်များ မြန်မာ့အားကစား ကမ္ဘာကိုလွှမ်းစေရမည်ဟူသော ရည်ရွယ်ချက်ကို အမျိုးသားရေးလှုပ်ရှားမှုဖြင့် ဆောင်ရွက်နိုင်ရန်၊ အားကစားမြှင့်တင်ခြင်းသည် နိုင်ငံတော်ကို ကာကွယ်စောင့်ရှောက်နေခြင်းဖြစ်သည်ဟု ခံယူတတ်လာစေရန်၊ အားကစားဆောင်ရွက်ရာတွင် မျိုးချစ်စိတ်ဓာတ်၊ ဇာတိသွေးဇာတိမာန် ရှင်သန်လာစေရေးအတွက် ဦးတည်လာစေရန်၊ ထက်မြက်ထူးချွန်သော အားကစားသမားမျိုးဆက်သစ်များ ပေါ်ထွက်လာပြီး ကမ္ဘာ့အဆင့်အထိ တက်လှမ်းလာစေရန်၊ မြန်မာ့အားကစားအဆင့်အတန်း မြင့်မားစေရေးအတွက် တစ်နိုင်ငံလုံးမှ ပါဝင်လှုပ်ရှားပြီး တက်ကြွစွာ အားပေးချီးမြှောက်မှုများ ပြုလုပ်လာစေရန်၊ ခေတ်မီတိုးတက်သော အားကစားနည်းစနစ်သစ်များဖြင့် လေ့ကျင့်ပျိုးထောင်ထားသော အားကစားထူးချွန်သူများ ပေါ်ထွန်းရေးအတွက် တက်ကြွစွာ ပါဝင်ဆောင်ရွက်လာစေရန်၊ အနယ်နယ်အရပ်ရပ်တွင် ပျံ့နှံ့နေသည့် ထူးချွန်သောအားကစားသမားအချင်းချင်း ပိုမိုရင်းနှီးမှုရရှိကာ ပြည်ထောင်စုစိတ်ဓာတ် ပြင်းထန်လာစေရန်၊ ပွဲတော်များ +အမျိုးသားအားကစားပွဲတော်များပွဲတော်ခုနှစ်ကျင်းပသည့်မြို့ဖွင့်လှစ်ပေးသူရက်စွဲအားကစားနည်းပေါင်းယှဉ်ပြိုင်သည့်အသင်းပေါင်းအားကစားသမားပေါင်းပထမရသည့်အသင်းဒုတိယရသည့်အသင်းကိုးကားI၁၉၉၂ရန်ကုန်မြို့ဒုတိယဗိုလ်ချုပ်ကြီး အောင်ရဲကျော်ယဉ်ကျေးမှုဝန်ကြီး၃ - ၁၄ မေ၂၂၂၀ (ဝန်ကြီးဌာန) ၃၈ (ပြည်နယ်/တိုင်း+တပ်မတော်(ရေ၊လေ၊တိုင်းစစ်ဌာနချုပ်၊ခြေမြန်တပ်မ၊ရဲ)+တက္ကသိုလ်/ကောလိပ်) ၁၄ (အခြေခံပညာကျောင်းအဆင့်)၁၀၀၅၄20pxကာကွယ်ရေး ဝန်ကြီးဌာန 20pxရန်ကုန်တိုင်း 20pxရန်ကုန်တိုင်းစက်မှု (၁)II၁၉၉၄ရန်ကုန်မြို့ဗိုလ်ချုပ် ခင်ညွန့်အတွင်းရေးမှူး (၁)၂၅ ဇန်နဝါရီ - ၆ ဖေဖော်ဝါရီ၂၄၂၆ (ဝန်ကြီးဌာန) ၁၄ (ပြည်နယ်/တိုင်း)၈၇၀၄20pxကာကွယ်ရေး ဝန်ကြီးဌာန 20pxရန်ကုန်တိုင်းရန်ကုန်စည်ပင် 20pxဧရာဝတီတိုင်းဒေသကြီးIII၁၉၉၇ရန်ကုန်မြို့IV၂၀၁၅နေပြည်တော်မြို့ဦးဉာဏ်ထွန်း ဒုတိယသမ္မတ၁၃ -၂၈ ဖေဖော်ဝါရီ၂၇၁၅ (ပြည်နယ်/တိုင်းဒေသကြီး/ပြည်ထောင်စုနယ်မြေ)၄၃၆၁20pxရန်ကုန်တိုင်းဒေသကြီး20pxမန္တလေးတိုင်းဒေသကြီးV၂၀၂၄နေပြည်တော်မြို့ဗိုလ်ချူပ်မှူးကြီး မင်းအောင်လှိုင် (ခန့်မှန်း)၉-၂၀ ဒီဇင်ဘာ၂၃ ၄ (မသန်စွမ်း)၁၅ (ပြည်နယ်/တိုင်းဒေသကြီး/ပြည်ထောင်စုနယ်မြေ) (ဝန်ကြီးဌာန) ကိုးကား *။
ဝေယံအောင် (၁၉၉၁ ခုနှစ်ဇူလိုင်လ ၂၂ ဇူလိုင် ၁၉၉၁ မွေးဖွား) သည် နိုင်ငံ့ဂုဏ်ဆောင်အလှမယ်များအား နိုင်ငံတကာသို့ စေလွှတ်ယှဉ်ပြိုင်စေခဲ့သည့် ရွှေမြေမြန်မာအလှမယ်အား ပူးတွဲတည်ထောင်သူ မြန်မာလူငယ်တစ်ဦး ဖြစ်သည်။
၂၀၂၁ မြန်မာနိုင်ငံစစ်အာဏာသိမ်းပြီးနောက် Gen Z အဖွဲ့ဝင်များ နှင့်အတူ ထိုင်း-မြန်မာနယ်စပ်ရှိ တိုင်းရင်းသားလက်နက်ကိုင်နယ်မြေသို့ သွားရောက်ပြီး မြန်မာ့ဒီမိုကရေစီအရေးလှုပ်ရှားခဲ့သူလည်း ဖြစ်သည်။
အစောပိုင်းဘဝနှင့် လုပ်ဆောင်မှုများ ဝေယံအောင်ကို မကွေးတိုင်းဒေသကြီး၊ မင်းဘူးမြို့၌ မွေးဖွားခဲ့သည်။
သူသည် ရွှေမြေမြန်မာအလှမယ် ကို ၂၀၁၃ တွင် သူ၏သူငယ်ချင်းဖြစ်သူ ဟန်ဇော်လတ် နှင့်အတူ တည်ထောင်ခဲ့ကြသည်။
နိုင်ငံရေးလှုပ်ရှားမှုများ ၂၀၂၁ ခုနှစ် မြန်မာနိုင်ငံအာဏာသိမ်းပွဲအပြီးတွင် သူသည်လူထုစုဝေးပွဲများ နှင့် လူမှုကွန်ရက်များမှတဆင့် အာ ဏာသိမ်းမှုအား ဆန့်ကျင်ခဲ့သည်။
သူသည် စစ်တပ်အာဏာသိမ်းမှုကိုရှုတ်ချခဲ့ပြီး ဖေဖော်ဝါရီလမှစတင်ကာဆန္ဒပြမှုများတွင် Gen Z Burma အဖွဲ့ဝင်တစ်ဦးအနေဖြင့် တက်ကြွစွာ ပါဝင်ခဲ့သည်။
စစ်တပ်သည် လူသိများသည့် ၎င်း၏ အာဏာသိမ်းမှုဆန့်ကျင်ခြင်းနှင့်စပ်လျဥ်းပြီး ရာဇသတ်ကြီးပုဒ်မ ၅၀၅ (က) ဖြင့် ဖမ်းဝရမ်းထုတ်ဆင့်ခဲ့သည်။
စစ်ကောင်စီ၏ နိုင်ငံတော် အကြည်ညိုပျက်စေမှုဖြင့် တရားစွဲဆိုခြင်းခံထားရသည့် Gen Z Burma အဖွဲ့ဝင် ဝေယံအောင် သည် အမှုဖွင့်ခံထားရသည့်အခြားသော ရွှေမြေမြန်မာအလှမယ် အား ပူးတွဲတည်ထောင်သူ ဟန်ဇော်လတ် အပြင် Alvin တို့နှင့် လွတ်မြောက်နယ်မြေ ထိုင်း-မြန်မာနယ်စပ်သို့ ထွက်ပြေးခဲ့ကြသည်။
နိုင်ငံတကာဆုရ အလှမယ်များအား မွေးထုတ်ပေးသည့် လုပ်ငန်းကိုလည်း သူက စွန့်လွှတ်ခဲ့ရသည်။
ထိုင်း-မြန်မာနယ်စပ် တောတွင်းနေရာမှနေ၍ သူသည် အခြားသော Gen Z များကဲ့သို့ မြန်မာ့ဒီမိုကရေစီအရေးကို ပါဝင်လှုပ်ရှားခဲ့သည်။
ထို့နောက် နယ်စပ်မှတဆင့် အမေရိကန်ပြည်ထောင်စုတွင် ခိုလှုံခဲ့သည်။
၂၀၂၅ ခုနှစ်၊ဖေဖော်ဝါရီ တွင် ဝေယံအောင်သည် အမေရိကန်ပြည်ထောင်စု၊ Johns Hopkins တက္ကသိုလ် မှပေးအပ်သည့် Science in Education Policy ဘွဲ့လွန်တန်းပညာသင်ဆုကို ရရှိခဲ့သည်။
ဂျေဆင် ကို့စတာ (၁၉၈၃ မတ် ၁၁ ဖွား) သည် နယူးဇီလန် ဂျူဒိုခ ဖြစ်သည်။
သူသည် ၂၀၁၄ ဓနသဟာယ အားကစားပြိုင်ပွဲဝယ် ဂျူဒို ကျား ၁၀၀ ကီလိုပွဲစဉ်၌ ပါဝင်ယှဉ်ပြိုင်ရာ၊ ကြေးတံဆိပ် ရသည်။
Commonwealth Games: Bronze in judo New Zealand Herald, 27 July 2014 ကိုးကား ပြင်ပလင့် Jason Koster at The-Sports.org ကဏ္ဍ:၁၉၈၃ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:နယူးဇီလန် ဂျူဒိုမောင်။
အလစ္စတာ စင် ကင် လိ (၁၉၈၅ ဧ ၁၉ – ၂၀၁၄ ဖေ ၃) သည် နယူးဇီလန် ဂျူဒိုခ ဖြစ်သည်။
လိသည် နယူးဇီလန်ကို ကိုယ်စားပြု၍ ဘရာဇီးဝယ် ကျင်းပသော ၂၀၁၃ ကမ္ဘာ့ ဂျူဒို ချန်ပီယံရှစ်၌ ယှဉ်ပြိုင်ရာ တကမ္ဘာလုံးရှိ ထိပ်ဆုံး ဂျူဒိုခ အယောက် ၃၀ တွင် ပါဝင်သည်။
သူ့ညီ အဒရီယန် လိသည် ၂၀၁၄ ဓနသဟာယအားကစားပြိုင်ပွဲတွင် ကျား ၇၃ ကီလို ပွဲစဉ်၌ သူ့အစ်ကိုကို ရည်စူး၍ ငွေတံဆိပ် ဆွတ်ခူးသည်။
သေဆုံး ၂၀၁၄ ဖေဖော်ဝါရီတွင် ဘူလ်ဂေးရီးယား၌ ဂျူဒို ပြိုင်ပွဲ ကျင်းပနေစဉ်၊ လိသည် သေကြောင်းကြံသွားသည်။
အသက် ၂၈ ဖြစ်သည်။
ကိုးကား ပြင်ပလင့် Alister Leat at The-Sports.org ကဏ္ဍ:၁၉၈၅ မွေးဖွားသူများ ကဏ္ဍ:၂၀၁၄ ကွယ်လွန်သူများ ကဏ္ဍ:နယူးဇီလန် ဂျူဒိုမောင်။
ပါလိုအာတို () သည် အမေရိကန်နိုင်ငံ၏ ဆန်ဖရန်ဆစ္စကိုပင်လယ်အော်ဧရိယာရှိ ဆန်တာကလယ်ရာစီရင်စု အနောက်မြောက်ထောင့်တွင်တည်သည့် ကိုယ်ပိုင်ပဋိညာဉ်ခံမြို့ ဖြစ်သည်။
ကမ်းရိုးတန်းတလျှောက်တွင် အလေ့ကျပေါက်နေသော အယ်ပါလိုအာတို ခေါ် သစ်နီပင်များကို အစွဲပြု၍ မြို့အမည်ဖြစ်လာခြင်းတည်း။
လေလန်းစတန်းဖို့ကြီးက စတန်းဖို့တက္ကသိုလ်ကို တည်ထောင်သည့်အခါ ဤမြို့ကိုပါ တည်ခဲ့သည်။
နောက် စလန်းဖို့ကြီး သေလွန်လျှင် သူ့သား စတန်းဖို့ငယ်က စတန်းဖို့တက္ကသိုလ်မှ မြေတချို့ကို ပါလိုအာတိုတွင် ထည့်ကာ အရှေ့ပါလိုအာတို၊ မော်တိန်ဗျူး၊ လော့အဲလတို့၊ လော့အဲလတို့ဟေး၊ စတန်းဖို့၊ ပေါ်တိုလာဗေလီနှင့် မန်လိုပါ့တို့ထိ ရောက်အောင် နယ်မြေချဲ့သည်။
၂၀၁၀ သန်းခေါင်စာရင်းအရ လူဦးရေ ၆၄,၄၀၃ ယောက် နေထိုင်၏။
"Palo Alto (city) QuickFacts". United States Census Bureau. Archived from the original on February 24, 2016. ပါလိုအာတိုသည် အမေရိကန်တွင် လူနေမှုစရိတ် အကြီးဆုံးမြို့ဖြစ်ပြီး မြို့ခံတို့မှာလည်း နိုင်ငံ၏ ပညာအတတ်ဆုံးလူတည်း။
Scheinin, Richard (March 29, 2016). "Palo Alto, Atherton crack top 10 priciest ZIP codes in U.S." San Jose Mercury News.White, Martha C. (January 5, 2015). "America's Most Outrageously Expensive Places to Live ". Time. ဆီလီကွန်ဗေလီ၏ အရေးပါသောမြို့များအနက် တခုအဝင်အပါဖြစ်ရာ ပါလိုအာတိုတွင် နည်းပညာမြင့်ကုမ္ပဏီများဖြစ်သော ဟူးလက်ပက်ကတ်၊ စပေ့စစ္စတန်၊ ဗီအမ်ဝဲ၊ တက်စလာ၊ ဖို့ သုတေသနနှင့်မွမ်းမံရေးစင်တာ၊ လော့ဟိမာတင် အဆင့်မြင့်နည်းပညာစင်တာ၊ စကိုက် စသည်တို့ အခြေစိုက်သည်။
"Advanced Technology Center". Lockheed Martin. August 4, 2021. အခြားထင်ရှားသော နည်းပညာမြင့်ကုမ္ပဏီများဖြစ်သည့် အက်ပဲ၊ ဂူးဂဲ၊ ဖေ့စဘွတ်၊ လော့ဂျီတက်၊ အင်ကျူ့၊ ပင်ထရက်နှင့် ပေးပယ် တို့လည်း အတောင်အလက်စုံရာမြေလည်း ဖြစ်၏။
"Apple ". Computer History.Green, Jason (July 17, 2013). "Google Buys Nearly 15 acres in Palo Alto". San Jose Mercury-News."Logitech History" . Logitech. ကိုးကား Category:ကယ်လီဖိုးနီးယားပြည်နယ်ရှိ လူနေထိုင်ရာနေရာများ။
အာတာလွတ် သည် အပူပိုင်းဒေသပင်များမှထွက်သော သစ်ဥသစ်ဖု ဖြစ်သည်။
၎င်းကို ကြိတ်၍ ပုံမှန်စာ (stable food) အဖြစ် စားကြ၏။
အသုံးအစားများသည်မှာ မိုးသစ်တောတို့တွင်ပေါက်သော မရန်တာအရန်ဒီနေးစီးယား (Maranta arundinacea) ခေါ် ချုံပင်တမျိုးမှ ထွက်သောဥ ဖြစ်၏။
တောင်/မြောက်အမေရိကတိုက်များ၌ ဇာမီယာအင်တီဂရီဖိုလီယာ (Zamia integrifolia) ခေါ် မြေကပ်ပင်တမျိုးမှ အလားတူဥမျိုးကို ရသည်။
ပိုလီနီးရှန်းသားတို့ကမူ တက္ကာလီယွန်တိုပီတလွိုက်ဒက် (Tacca leontopetaloides) ခေါ် ပန်းပွင့်ပင်တမျိုးမှထွက်သော ဥကို သုံးစားသည်။
ဤအပင်မှာ ပိုလီနီးရှန်းသားတို့သာမက ရေကြောဆက်သည့် အိန္ဒိယသမုဒ္ဒရာရှိ ကမ်းရိုးတန်းနိုင်ငံများတွင်ပင် အလားတူ သုံးစားကြောင်း တွေ့ရ၏။
ဂျပန်တို့ကမူ ပူရာရီယာလိုဘာတာ (Pueraria lobata) ခေါ် နွယ်ပင်တမျိုးမှထွက်သော ဥကို စားသည်။
အာဒါလွတ်ပင်သည် အစာကြေလွယ်သော စတာ့(ကစီ)ဖြစ်သဖြင့် ယင်းကိုကလေးနှင့် နာမကျန်းဖြစ်နေသူ များအဖို့ အစားအစာအဖြစ် အသုံးပြုလေ့ရှိကြသည်။
သို့သော် လောဘကြီးသော စီးပွား ရေးသမားများက ထိုအာဒါလွတ်မှုန့် များတွင် အာလူးမှုန့်၊ ဆန်မှုန့်၊ သို့မဟုတ် ရိုးရိုးဂျုံမှုန့်များကို ရော၍ အာဒါလွတ်မှုန့်အဖြစ် ရောင်းလေ့ရှိကြသည်။
ကစီကဲ့သို့သော ပစ္စည်းမျိုးရနိုင်သည့် အာဒါလွတ်ပင်နှင့် နီးစပ်သော အပင်များ၏ အမြစ်များနှင့် ရိုင်ဇုမ် အတက်များကို အာဒါလွတ်ဟု ခေါ်သည်။
သို့သော် အနောက်အိန္ဒိယကျွန်းစုမှ အာဒါလွတ်ကိုသာ အာဒါလွတ်ဟုခေါ်လေ့ရှိကြသည်။
ထိုအပင် ကို ရုက္ခဗေဒ အလိုအားဖြင့် မာရန်တာ အရန်ဒီနေးစီး ဟုခေါ် သည်။
တစ်နှစ်မကျော်သေးသည့် ရိုင်ဇုမ်အတက်များမှ ကစီကို ထုတ်ယူကြသည်။
ထိုအတက်များကို ရေဆေး၍ အခွံကိုခွာပြီး လျှင် ပျော့ဖတ်ဖြစ်အောင်လုပ်ယူ၍ ကြိမ်ဖန်များစွာ ရေခါဆေး ပစ်ရသည်။
ထိုသို့ ရေဆေးစဉ် အမျှင်များကိုတွေ့လျှင် ဖယ်ပစ် ရသည်။
ထိုနောက် စစ်ပြီးလျှင် အခြောက်ခံရသည်။
ထိုအာဒါ လွတ်မှုန့် အခြောက်များကို ရေနွေးနှင့် ရောမွှေပေးလျှင် ယိုကဲ့ သို့ ဖြစ်လာလေသည်။
အာဒါလွတ်ပင်သည် မာရန်တာမျိုးစုဝင်နှင့် မာရန်တေးစီး မျိုးရင်းဝင်ဖြစ်ပြီးလျှင် နှစ်ကြာခံ ပင်ပျော့မျိုး ဖြစ်သည်။
အကောင်းဆုံး အာဒါလွတ်ကို ဗာမျူးဒါးနှင့် ဂျမေးကားတို့မှ ရရှိသော်လည်း အာဒါလွတ်ပင် အမျိုးမျိုး ကို အရှေ့အိန္ဒိယ ကျွန်းစု၊ အနောက်အိန္ဒိယကျွန်းစု၊ ဩစတြေးလီးယားတိုက်နှင့် တောင်အာဖရိကတိုက်တို့တွင် လည်း စိုက်ပျိုးကြသေးသည်။
မြောက်အမေရိကတိုက်တွင်မူ မြောက်ဘက်သို့ ဖလော်ရီဒါအထိ စိုက်ပျိုးကြလေ သည်။
အာဒါလွတ်ဟူသော စကားသည် အဲရိုးရုဆိုသည့် အဂ‡လိပ် စကားမှ ဖြစ်လာဟန်ရိသည်။
ထိုစကားလုံး၏ အဓိပ္ပာယ်မှာ မြားမြစ်ဖြစ်သည်။
တောင်အမေရိကတိုက်မှ ရှေးတိုင်းရင်းသား များသည် အဆိပ်လူးမြားဖြင့် အပစ်ခံရသောအခါတွင် ထိုအပင် ၏ အမြစ်ကိုဖြတ်၍ ကုသလေ့ရှိကြရာမှ ထိုစကားဖြစ်လာပုံရ လေသည်။
မြန်မာ့စွယ်စုံကျမ်း၊ အတွဲ(၁၄) နောက်ခံသမိုင်း ရှေးဟောင်းသုတေသီတို့ လေ့လာချက်များအရ အမေရိကတို့ အာတာလွတ်ကို စိုက်ပျိုးစားသုံးသည်မှာ လွန်ခဲ့သော နှစ် ၇,၀၀၀ ကျော်ကပင် ဖြစ်၏။
Piperno, D., Ranere, A., Holst, I. et al. Starch grains reveal early root crop horticulture in the Panamanian tropical forest. Nature 407, 894–897 (2000). https://doi.org/10.1038/35038055 ကာရေဘီယံပင်လယ်နေ အရာဝက်လူမျိုးတို့က ယင်းကို အာရူအာရူ ခေါ်၏။
အဓိပ္ပာယ်မှာ ရိုးရိုးစင်းစင်းပင် စားစရာ ဟူသော အနက်တည်း။
ထိုကပင် အနောက်တိုင်းသားတို့ ခေါ်သောအမည် အဲရိုးရု (arrowroot) ဟူသောအမည် လာကြောင်း ယုံကြည်ကြသည်။
တချို့လည်း မြားဒဏ်ထိလျှင် အာတာလွတ်မှုန့်ကို သိပ်တတ်သဖြင့် မြားဆိပ်ပျောက်မြစ် ဟူသော အနက်ဖြင့် အဲရိုးရု အမည်ဖြစ်ကြောင်း ဆို၏။
အစောပိုင်းကာလတွင် အမှုန့်ညက်သည့် အာတာလွတ်မှုန့်ကို မင်ခံစက္ကူအဖြစ် သုံးခဲ့သည်။
နောက် ဂျုံမှုန့်ကို ပိုကောင်းအောင်လုပ်နိုင်သောနည်း သိလာသည်နောက် စက္ကူလုပ်ရာတွင် အာတာလွတ်၏ အခန်းကဏ္ဍ ပျောက်သွား၏။
"Papermaking". About Book Binding. ချက်ပြုတ်ရာတွင် သုံးပုံ ဗစ်တိုးရီးယားခေတ်က ဗြိတိသျှတို့က အာတာလွတ်ကို အမျိုးမျိုးအဖုံဖုံ သုံးစားခဲ့သည်။
Bee Wilson (29 October 2001). "Thick and thin". New Statesman. ဘီစကစ်၊ ပူတင်း၊ ဂျယ်လီတို့အပင် အနှစ်ရည်ပူပူလုပ်ကာ သောက်၏။
ယိုထိုးကာ စား၏။
နာမကျန်းသော သူများ၊ ကလေးများကို အရသာအနည်းငယ်ထည့်ကာ ယာဂုကြို၍လည်း ကျွေးတတ်သည်။
ဂျပန်တို့ စားသည့် ကူဇူ ခေါ် နွယ်ပင်ထွက် အာတာလွတ်မှာ ခေါက်ဆွဲအဖြစ်လုပ်၍ စားခြင်းဖြစ်ပြီး ကိုရီးယား၊ ဗီယက်နမ်တို့တွင်လည်း အလားတူ သုံးသည်။
မြန်မာတို့က သစ်ဥအတိုင်းကိုပင် ပြုတ်ကာ ဆီ၊ ဆား အနည်းငယ်ဖြင့် စား၏။
"အာဟာရနဲ့ ဆေးဖက်ဝင်အာနိသင်များတဲ့ အာတာလွတ် ". မြန်မာတိုင်းမ်. 2019-06-17. ကိုးကား ကဏ္ဍ:အမြစ် ဟင်းသီးဟင်းရွက်ပင်များ။
Redirectဩစထြိုအေးရှားတစ် ဘာသာစကားများ။
အားကစားရုံစု (သို့မဟုတ်) အားကစားပြိုင်ဝင်း ()သည် အားကစားကွင်းများကို စုဖွဲ့ထားသော အစုအဖွဲ့ဖြစ်သည်။
ဥပမာအားဖြင့် ပြေးခုန်ပစ်အားကစားကွင်း၊ ဘောလုံးအားကစားကွင်း၊ မိုးလုံလေလုံအားကစားရုံ၊ ရေကူးကန်၊ လေ့ကျင့်ရေးကွင်းများ စသည်ဖြင့် အားကစားကွင်း၊ရုံများ စုစည်းတည်ရှိရာ နေရာဖြစ်သည်။
thumb|မန္တလာသီရိ အားကစားရုံစုရှိ ပင်မအားကစားကွင်း မြန်မာနိုင်ငံတွင် အားကစားရုံစုဟူ၍ နိုင်ငံတော်မှ တရားဝင် သတ်မှတ်ထားခြင်းမရှိပေ။
သို့သော် နေပြည်တော်ရှိ မ္ဗေူသီရိအားကစားရုံစု (ဝဏ္ဏသိဒ္ဓိအားကစားရုံစု)တွင် ဝဏ္ဏသိဒ္ဓိ အားကစားကွင်း၊ ဝဏ္ဏသိဒ္ဓိ မိုးလုံလေလုံအားကစားရုံ၊ ဝဏ္ဏသိဒ္ဓိ ရေကူးကန်တို့တည်ရှိသည်။
တပ်မတော်ပိုင် ဇေယျာသီရိအားကစားရုံစုတွင်လည်း ထိုအတိုင်းပင်တည်ရှိသည်။
ရန်ကုန်မြို့တွင် အောင်ဆန်းအားကစားပြိုင်ဝင်း၊ သုဝဏ္ဏအားကစားပြိုင်ဝင်း၊ မန္တလေးမြို့တွင် ဗထူးအားကစားပြိုင်ဝင်း၊ မန္တလာသီရိအားကစားရုံစု စသည်တို့ တည်ရှိသည်။
thumb|မန္တလာသီရိအားကစားရုံစုရှိ အခြား​သော အားကစားကွင်းများ ကိုးကား ကဏ္ဍ:အားကစားကွင်းများ။
ပင်လယ်ရေမျက်နှာပြင်၌ လေတွင်ပါဝင်သော ဓာတ်ငွေ့များကို အသုံးပြု၍ ဒေါလ်တန်၏ နိယာမကို သရုပ်ဖော်ထားခြင်း ဒေါလ်တန်၏ နိယာမ (တစ်ပိုင်းဖိအားများဆိုင်ရာ ဒေါလ်တန်၏ နိယာမ) (Dalton's law (သို့) Dalton's law of partial pressures) ၏ ဖွင့်ဆိုချက်မှာ ဓာတ်ပြုခြင်း ရှိမနေသော ဓာတ်ငွေ့အရောတစ်ခု၌ သက်ရောက်သည့် စုစုပေါင်း ဖိအားသည် ဓာတ်ငွေ့တစ်ခုချင်းစီ၏ တစ်ပိုင်းတစ်စဖိအားများ ပေါင်းလဒ်နှင့် ညီမျှသည်။
. ဤနိယာမကို ဂျွန် ဒေါလ်တန်က ၁၈၀၁ တွင် စူးစမ်း​လေ့လာခဲ့၍ ၁၈၀၂ တွင် ထိုစူးစမ်းချက်ကို ဖြန့်ချိခဲ့သည်။
J. Dalton (1802), "Essay IV. On the expansion of elastic fluids by heat," Memoirs of the Literary and Philosophical Society of Manchester, vol. 5, pt. 2, pages 595–602; see page 600. ဤနိယာမသည် စံ(စိတ်ကူးယဉ်) ဓာတ်ငွေ့ နိယာမ (Ideal gas laws) နှင့် ဆက်စပ်မှုရှိသည်။
ဖော်မြူလာ သင်္ချာနည်းအရ ဓာတ်ပြုမတုံ့ပြန်သော ဓာတ်ငွေ့အရောအနှောတစ်ခုရှိ ဖိအားကို အောက်ပါအတိုင်း ရေးသားနိုင်သည်။
ဤ၌ p1, p2, …, pn သည် ဓာတ်ငွေ့တစ်ခုချင်းစီ၏ တစ်ပိုင်းဖိအားများကို ကိုယ်စားပြု၏။
ဤ၌ xi သည် n (အကြိမ်ထိရှိသော) ဓာတ်ငွေ့များပါဝင်သော ဓာတ်ငွေ့အရောအနှောတွင် i (ကြိမ်မြောက်) ဓာတ်ငွေ့၏ မိုးလ်(မိုလာ) အပိုင်းကိန်းတစ်ခုဖြစ်သည်။
(i (ကြိမ်မြောက်) ဓာတ်ငွေ့တစ်ခု၏ ဖိအားကို ၎င်းပါဝင်နေသော ဓာတ်ငွေ့အရောအနှောကြီး၏ စုစုပေါင်း ဖိအားနှင့် စားလိုက်သောအခါ ဖြစ်လာသော မိုးလ် အပိုင်းကိန်း) ထုထည်အခြေခံ ပါဝင်မှုသဘော အောက်၌ဖော်ပြထားသည်မှာ ဓာတ်ငွေ့တစ်ခုချင်းစီ၏ ထုထည်အခြေခံ ပါဝင်ဖွဲ့စည်းမှုကို ဆုံးဖြတ်သည့် နည်းလမ်း (ညီမျှခြင်း) ဖြစ်သည်။
ဤ၌ ci သည် i ကြိမ်မြောက် ဓာတ်ငွေ့၏ ပါဝင်မှု(ပမာဏ) ဖြစ်သည်။
ဒေါလ်တန်၏ နိယာမကို တစ်ကယ့်လက်တွေ ဓာတ်ငွေ့များက ထိုအတိုင်း အတိအကျ လိုက်နာသည်တော့မဟုတ်ပေ။
ဖိအားများလာသည်နှင့်အမျှ သွေဖည်လွဲချော်မှုများရှိသည်။
ထိုအခြေအနေများအောက်၌ မော်လီကျူးများပါဝင်ဖွဲ့စည်းထားသည့် ထုထည်သည် ထိုမော်လီကျူးများကြားရှိ နေရာလွတ်နှင့် နှိုင်းယှဉ်ပါက အရေးပါသည်။
အထူးသဖြင့် မော်လီကျူးများကြား ပျမ်းမျှအားဖြင့် တိုတောင်းသော အကွာအဝေးများသည် မော်လီကျူးကြား အင်တာမော်လီကျူးအားများ (intermolecular force) ကို မြင့်တက်စေကာ ၎င်းတို့ သက်ရောက်သော ဖိအားကို ပြောင်းလဲရန် ကောင်းစွာလုံလောက်သည်။
ဤအကျိုးသက်ရောက်မှုသည် စံ(စိတ်ကူးယဉ်)ဓာတ်ငွေ့ နမူနာတစ်ခု၌ မရှိပေ။
ကိုးကား ကဏ္ဍ:ရုပ်ပိုင်းဆိုင်ရာ ဓာတုဗေဒ။
အနောက်တစ်ဝက်အဝိုင်းသရ () သည် အပြောဘာသာစကားအချို့တို့တွင် အသုံးပြုသည့် သရသံအမျိုးအစားတစ်ခုဖြစ်ဖြစ်၍ နိုင်ငံတကာသဒ္ဒဗေဒအက္ခရာတွင် ဤသရသံကို သတ်မှတ်ထားခြင်းမရှိပေ။
တစ်ဝက်ပိတ် နှင့် တစ်ဝက်ဖွင့် တို့ကြားတွင်တည်ရှိ၍ ပုံမှန်ရေးသားမှုမှာ ပင်ဖြစ်သည်။
တိကျမှုကိုအလိုရှိပါက ဖြည့်စွက်သင်္ကေတများသုံး၍ သို့ ဟူ၍ ဖော်ပြနိုင်သည်။
တူညီသော သဒ္ဒဗေဒအက္ခရာတစ်မျိုးမှာ ⟨ꭥ⟩ ဖြစ်ကာ သဒ္ဒဗေဒမဟုတ်သော ကိုလည်း တွေ့ရှိရသည်။
ကိုးကား ကဏ္ဍ:တစ်ဝက်သရများ ကဏ္ဍ:အနောက်သရများ ကဏ္ဍ:အဝိုင်းသရများ။
Redirect အနောက်တစ်ဝက်အဝိုင်းသရ။
အနောက်တစ်ဝက်ပိတ်အဝိုင်းသရ () သည် အပြောဘာသာစကားအချို့တို့တွင် အသုံးပြုသည့် သရသံအမျိုးအစားတစ်ခုဖြစ်ဖြစ်၍ နိုင်ငံတကာသဒ္ဒဗေဒအက္ခရာတွင် ဤသရသံကို အဖြစ်ပြဆိုသည်။
ဤသရသည် မြန်မာသရသန့်သန့် (၇) ခုထဲမှ တစ်ခုဖြစ်၍ အို-သရ ဟု ခေါ်ဆိုသည်။
မြန်မာစကားရှိ အနောက်တစ်ဝက်ပိတ်အဝိုင်းသရသည် အခြေခံသရများပါ အနောက်တစ်ဝက်ပိတ်သရထက် လျှာအနေအထား အနည်းငယ်ပို၍ နိမ့်သည်။
အနောက်တစ်ဝက်ပိတ်ဆူဝိုင်းသရ အနောက်တစ်ဝက်ပိတ်ဆူဝိုင်းသရ သည် အနောက်တစ်ဝက်ပိတ်အဝိုင်းသရ၏ အသုံးအများဆုံးမူကွဲသရဖြစ်၍ သဒ္ဒဗေဒအက္ခရာသုံး၍ အဖြစ် ရှင်းလင်းစွာရေးသားဖော်ပြနိုင်သည်။
သဒ္ဒဗေဒအက္ခရာတွင် နှုတ်ခမ်းဆူခြင်းကို သတ်မှတ်ထားခြင်းမရှိသောကြောင့် နှုတ်ခမ်းပိုင်းအတွက် ရှေးယခင် သင်္ကေတ ကိုသုံး၍ သင့်တော်သလို ဟူ၍ ရေးသားနိုင်သည်။
အခြားရေးသားနိုင်သည့်ပုံစံများမှာ (သို့) ဖြစ်သော်လည်း သရတွဲသံအဖြစ် မှားယွင်းဖတ်မိနိုင်ပေသည်။
ကိုးကား ကဏ္ဍ:တစ်ဝက်ပိတ်သရများ ကဏ္ဍ:အနောက်သရများ ကဏ္ဍ:အဝိုင်းသရများ။
Redirect အနောက်တစ်ဝက်ပိတ်အဝိုင်းသရ။
NGC 4093 သည် ကိုမာ ဘီရင်နီဆပ်စ် ကြယ်စုတန်းရှိ ဘဲဥပုံဂယ်လက်ဆီ ဖြစ်ပြီး အလင်းနှစ်ပေါင်း ၃၄၀ မီလီယံအကွာ တွင်ရှိသည်။
ယင်းအား နက္ခတ္တဗေဒပညာရှင် Heinrich d'Arrest ဆိုသူက ၁၈၆၄ ခုနှစ်မေလ ၄ ရက်နေ့တွင် ရှာဖွေတွေ့ရှိခဲ့သည်။
NGC 4093 သည် NGC 4093 အုပ်စု၏ အဖွဲ့ဝင်တစ်ခုဖြစ်သည်။
NGC 4065 Group သည် ရေဒီယိုဂယ်လက်ဆီတစ်ခုဖြစ်ပြီး jet နှစ်ဖက်ရှိသည်။
ဂယ်လက်ဆီတွင် လည်ပတ်နေသောချပ်ပြားတစ်ခုကို K. Geréb et al မှတွေ့ရှိခဲ့သည်။
Geréb, K.; Maccagni, F. M.; Morganti, R.; Oosterloo, T. A. (March 2015). ကိုးကား ပြင်ပလင့်များ ကဏ္ဍ:ရေဒီယို ဂလက်ဆီများ ကဏ္ဍ:ဘဲဥပုံစံ ဂယ်လက်ဆီများ ကဏ္ဍ:ကိုမာ ဘီရင်နီဆပ်စ် (ကြယ်စုတန်း)။
thumb|မက်ဒရစ်မြို့ အယ်ပိုဇိုမုန့်တိုက်၌ ရောင်းချနေသော ချန်ချီဂေါရီ ချန်ချီဂေါရီ ( ) သည် စပိန်စာ မုန့်တမျိုးဖြစ်သည်။
မုန့်ပုံစံမှာ အဝိုင်းပြားပုံ ဖြစ်၏။
Iribarren, José María; Ollaquindia, Ricardo (1984). Vocabulário navarro (in Spanish) (1 ed.). p. 174. ဝက်သတ်ပွဲကာလ၌ လုပ်စားတတ်ပြီး ဝက်သားခြောက်၊ ဝက်ဆီ၊ (ဂျုံ) မုန့်နှစ်တုံး၊ သကြားတို့ဖြင့် လုပ်သည်။
Calera, Ana María (21 January 2013). "Tortas de Chanchigorri". La cocina de la abuela [Grandmother's Kitchen] (in Spanish). Parkstone International. p. 399. ISBN 9788431555245. ပူပူနွေးနွေးစားရသော မုန့်မျိုးဖြစ်ပြီး ဆောင်းလများ၌ ဆိုင်တို့တွင် တင်ရောင်းတတ်၏။
အားကစားကွင်း ()ဆိုသည်မှာ အားကစားနည်းများ (အထူးသဖြင့် ရုံတွင်းမဟုတ်ပဲ ရုံပြင်ပတွင်ဆော့ရသော အားကစားနည်းများ ဥပမာ-ဘောလုံး)၊ ဖျော်ဖြေပွဲများနှင့် အခြားပွဲစဉ်များအတွက် တည်ဆောက်ထားသော အဆောက်အဦးဖြစ်သည်။
ထိုအဆောက်အဦးတွင် ကွင်းပြင် သို့မဟုတ် စင်မြင့်ပါပြီး ၎င်းကို ပွဲကြည့်စင်များက ဝန်းရံထားသည်။
"Stadium Construction Projects" thumb|အီးမရိတ် ဘောလုံးကွင်း အားကစားကွင်းအများစုသည် ဘောလုံးအားကစားနည်းအတွက် အသုံးပြုလေ့ရှိကြသည်။
အချို့မှာမူ ခရစ်ကတ်၊ ဘေ့စ်ဘော၊ ကွင်းပြင်ဟော်ကီ စသည့် အားကစားနည်းများအတွက် အသုံးပြုကြသည်။
အားကစားကွင်းအချို့တွင် ပွဲကြည့်စင်နှင့် ကွင်းပြင်အကြားတွင် ပြေးလမ်းများပါပြီး ပြေးခုန်ပစ်အားကစားနည်းအတွက် အသုံးပြုကြသည်။
thumb|​ဘေ့စ်​ဘောအားကစားကွင်း အားကစားကွင်းများတွင် ဖျော်ဖြေပွဲများကိုပါ ကျင်းပလေ့ရှိသည်။
အမျိုးအစားများ ဘောလုံးအားကစားကွင်း အလယ်တွင် ဘောလုံးကစားရန် မြက်ခင်းပြင်ပါဝင်ပြီး ၎င်းကို ပွဲကြည့်စင်များက ဝန်းရံထားသည်။